# pezh
## Brezhoneg
### Etimologiezh

    Tostaat ouzh peth e kembraeg.

### Raganv

pezh /ˈpeːs/
* raganv : ar pezh, an traoù
** ... : barrek e oant, emezo, d'ober o-unan war dro poblañs ar vro evit pezh a selle ouzh ar bevañs, ... — (Jarl Priel, Va Zammig Buhez, Al Liamm, 1954, p. 94.)
** A-bouez bras eo reiñ da c'houzout pezh a c'hoarvez e-barzh ar vuhez pemdeziek. Anez, n'eus kevredigezh ebet. — (Jean Tricoire, Me a gomzo brezoneg, 1990, p 138.)
* gwashañ pezh zo, gwellañ pezh zo:

### Anv-kadarn

pezh /ˈpeːs/ (furm vihanaat : pezhig, liester pezhioù)
* pezh moneiz
** ur pezh arc'hant, ur pezh dek lur
** N’az-teus ket eur pez pevar-real da bresta din ? — — (Jules Gros, Le trésor du breton parlé Deuxième Partie, 1970, p. 411.)
* Sal, kambr.
** Pemp pezh zo en ti-se.
* Tamm.
* Pezh-c'hoari.
* Tamm bras.
** Ur pezh den, ur pezh tra vras.
** Hag e rin, eme ar jeant, a oa bremañ ur pezh bern kaoc'h en e vragez. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 79.)
** Neuze heman a laoskas eur griadennig, ha dioc'htu e teuas eur pez raz, eur c'hoz hag eul logodenn d'e gaout. — (G. MILIN, Gwechall-goz e oa..., Kemper, 1924, p. 78.)
** Ar c'hurunoù o deus graet ur pezh strak. — (Jules Gros, Le trésor du breton parlé Troisième Partie, 1974, p. 233.)
** pezh mell, pezh pikol
** mell pezh, pikol pezh
* Tra, evit pouezañ war an niver unan: pezh arrebeuri, pezh kanol,
** Etre mil ha daouzek-kant a yoa anezho, hag ouzhpenn ur pezh kanol hag en doa ur genoù du. — (Lan Inizan, Emgann Kergidu 1, Brest, 1877, eil emb. Al Liamm 1977, p. 171.)
** Pa lavar Canclaux o doa koueriaded Kastel eur pez kanol, torret ael he garr, e lavar gevier. N’oa bet pez kanol ebet etre hon daouarn nemed re Ganclaux, deiz an tenna d’ar zort, evel a ouzoc’h. — (EK., p. ....)
* Tra, den, en ur ster dismegañsus.
** pezh-fall
** O ! pezh divergont 'zo ac'hanout ? Petra 'c'h eus graet ? — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 53.)
** O ! honnez a zo eur pez ifrontet, eur pez kuriuz ! — (Jules Gros, Le trésor du breton parlé Deuxième Partie, 1970, p. 411.)
** ...pez divez? — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 281.)

#### Gerioù kevrennek

* pezh didalvez
* pezh divergont
* pezh fall

#### Deveradoù

* a-bezh
* a-bezhiadoù
* en e bezh, en he fezh, en o fezh
* dibezhiañ
* pezhiad
* pezhienn

#### Troidigezhioù

* galleg : morceau ; pièce